cyanic-selkie/wikianc huggingface dataset:
Սելենա Գոմեսի սկավառակագրություն
Գոմեսը և իր խումբը 2010 թվականին սկսել են աշխատանքը երրորդ ալբոմի վրա, իսկ 2011 թվականին տեղի է ունեցել նոր ալբոմի՝ When the Sun Goes Down-ի պաշտոնական թողարկումը։ Այս ձայնապնակը Billboard 200 հիթ-շքերթի բոլոր խմբերի մեջ դարձել է ամենաթոփայինը, ինչպես նաև ստացել է ոսկե հավաստագիր։ Առաջին շաբաթվա ընթացքում այս ալբոմը վաճառվել է ավելի շատ, քան նրանց նախորդ աշխատանքները, սակայն հետո՝ մեր օրերում, դարձել է ամենացածր վաճառք ունեցողը։ Թողարկվել է երեք սինգլ, որոնցից երկուսը դարձել են համաշխարհային հիթ։ Երկրորդ սինգլը՝ «Love You Like a Love Song»-ը ԱՄՆ-ում ստացել է չորս պլատինե հավաստագիր։ Ավելի ուշ Սելենան հայտարարել է իր խմբի հետ երաժշտական կարիերայի դադարի մասին և կենտրոնացել կինոյում կարիերայի վրա։
2012 թվականին Սելենան նորից վերադարձել է ստուդիա, բայց այս անգամ մենակատարի նախագծով ։ Արդյունքը եղել է Stars Dance ձայնապնակը, որը թողարկվել է որպես առաջին սոլո ալբոմ։ Billboard 200 հիթ-շքերթում ալբոմը զբաղեցրել է առաջին հորիզոնականը և առաջին շաբաթվա ընթացքում վաճառվել է 97 000 օրինակ։ Գլխավոր սինգլը դարձել է «Come & Get It» ստեղծագործությունը, որը ԱՄՆ-ում ստացել է երեք պլատինե կարգավիճակ։ Նաև ալբոմը դարձել է առաջինը, որը ստացել է հավաստագիր RIAA-ի կողմից։
Սելենան վեց տարի համագործակցել է Hollywood Records լեյբլի հետ, իսկ 2014 թվականին խզել է պայմանագիրը Interscope Records լեյբլի հետ ։ Որպես նախկին լեյբլում «հրաժեշտի» նախագիծ՝ Սելենան 2014 թվականի նոյեմբերի 24-ին թողարկել է For You հիթերի ժողովածուն ։
2015 թվականի հունիսի 22-ին Սելենան թողարկել է «Good For You» սինգլը, որը ԱՄՆ-ում ստացել է ոսկե հավաստագիր ։ Հուլիսի 22-ին Գոմեսը հայտարարել է հաջորդ ալբոմի անվանումը՝ «Revival», որը թողարկվել է 2015 թվականի հոկտեմբերի 9-ին ։ Օգոստոսի 5-ին հայտնի է դարձել Սելենայի երկրորդ սինգլի անվանումը՝ «Same Old Love» ։
Մարիա Ադելբորգ
Մարիա Ադելբորգ (Maria Adelborg, լրիվ անունը Maria Eleonora Amalia Adelborg, ), շվեդ նկարչուհի (տեքստիլ)։
Մեծ ներդրում է ունեցել շվեդական տեքստիլ արվեստի մեջ՝ միջնադարյան և հին սկանդինավյան ոճով նկարելով դեկորատիվ զարդեր եկեղեցական և աշխարհիկ նպատակների համար ։
Կենսագրություն
Ծնվել է 1849 թվականի դեկտեմբերի 6-ին Կարլսկրոնում՝ ռազմական գործիչ և նկարիչ Բրոր Ադելբորգի և նրա կնոջ՝ Հեդվիգ Կատարինի (Hedvig Catharina, 1820-1903) ընտանիքում, Օտտիլիա Ադելբորգի և Գերտրուդ Ադելբորգի քույրն է։
1886-1899 թվականներին Մարիան աշխատել է Ստոկհոլմում՝ Սելմա Գյոբելի «Շվեդական գեղարվեստական ցուցահանդես» անվանումով խանութում, իսկ 1900-1907 թվականներին աշխատել է Ձեռագործության ընկերների ասոցիացիայում (Handarbetets vänner) ։ 1889 թվականին ուսումնական ուղևորություններ է կատարել Նիդերլանդներում և Ֆրանսիայում, 1895 թվականին՝ Անգլիայում։
Նրա բացառիկ աշխատանքների թվում է Հռոմի Բիրգիտտա մատուռի գորգը և Ստոկհոլմի Sofia Church եկեղեցու համար նախատեսված կազուլան։ 1894 թվականին իր աշխատանքների համար արժանացել է Սոֆի Ադլերսփարե մրցանակին ։
1907 թվականին Մարիա Ադելբորգը հեռացել է Ձեռագործության ընկերների ասոցիացիայից և իր քույրերի հետ ապրել է Գագնեֆում, որտեղ մահացել է 1940 թվականի ապրիլի 23-ին։
Արտաքին հղումներ
Կատեգորիա:Շվեդ կին արվեստագետներ Կատեգորիա:19-րդ դարի կին արվեստագետներ
Ռուի Կոշտա
Ռուի Մանուել Սեզար Կոշտա (Rui Manuel César Costa, ), պորտուգալացի նախկին ֆուտբոլիստ, հանդես է եկել կիսապաշտպանի դիրքում։ Ներկայումս « Բենֆիկա » ֆուտբոլային ակումբի նախագահն է ։
Համարվում է համաշխարհային ֆուտբոլի լավագույն կիսապաշտպաններից մեկը ինչպես նաև Պորտուգալիայի բոլոր ժամանակների լավագույն խաղացողներից մեկը    ։ Կոշտան հիմնականում խաղացել է հարձակվողական ոճի կիսապաշտպանի դիրքում և հատկապես աչքի է ընկել իր հիանալի տեխնիկայով, խաղային և գոլ խփելու ունակություններով։ Պելեն նրան համարել է 125 լավագույն ֆուտբոլիստներից մեկը ։
Կոշտան իր կարիերայի մեծ մասը անցկացրել է Պորտուգալիայում (հանդես է եկել «Բենֆիկայի» կազմում) և Իտալիայում (հանդես է եկել « Ֆիորենտինայի » և « Միլանի » կազմում), հայտնի է «Մաեստրո» մականունով ։ Իր կարիերայի 17 տարիների ընթացքում նվաճել է մի շարք գավաթներ։
Պորտուգալիայի ազգային հավաքականի կազմում մասնակցել է 94 հանդիպման՝ խփելով 26 գոլ։ Հավաքականի հետ մասնակցել է 3 Եվրոպայի առաջնությունների (1996, 2000, 2004) և մեկ Աշխարհի առաջնության (2002)։
«Բենֆիկա»
5 տարեկան հասակում Կոշտան համալրել է «Բենֆիկայի» մանկապատանեկան թիմի ճամբարը։ Մարզման 10 րոպեներից հետո Պորտուգալիայի անվանի խաղացող Էյսեբիոն (որը հետևում էր մարզմանը) հիացել է Կոշտայի խաղային ունակություններով։ Ընդհուպ մինչև 1990 թվականը հանդես է եկել «Բենֆիկայի» երիտասարդական թիմում։ Իր առաջին մրցաշրջանում վարձակալական հիմունքներով հանդես է եկել «Ֆաֆի» ակումբի կազմում ։
1991 թվականի Աշխարհի երիտասարդական առաջնությունից (որի արդյունքներով Պորտուգալիան չեմպիոն է հռչակվել) հետո վերադարձել է «Բենֆիկա»։ «Բենֆիկայում» իր առաջին ամբողջական մրցաշրջանում պարբերաբար հանդես է եկել թիմի կազմում։ Հաջորդ երկու մրցաշրջաններում նրա դերը թիմի խաղային ասպարեզում որոշիչ է եղել, այդ իսկ պատճառով լիսաբոնյան ակումբը նվաճել է երկու գավաթ։
Բենֆիկայի կազմում անցկացրած վերջին երկու մրցաշրջաններում դարձել է Պորտուգալիայի գավաթակիր և ազգային առաջնության չեմպիոն ։ Վերջին 11 տարիների ընթացքում դա «արծիվների» չեմպիոնական վերջին տիտղոսն էր ։
«Ֆիորենտինա»
«Բենֆիկայում» անցկացրած երրորդ մրցաշրջանի վերջնամասում իտալական « Ֆիորենտինան » երիտասարդ կիսապաշտպանի համար առաջարկել է 1 200 էսկուդո (մոտավորապես 6 մլն․ եվրո)։ Քանի որ «արծիվները» ֆինանսական ճգնաժամ էին ապրում, Կոշտային այլ բան չէր մնում քան պարզապես հեռանար ակումբից։
Չնայած այդ ժամանակների լավագույն կիսապաշտպանների հետ մրցակցությանը ի դեմս Զինեդին Զիդանի, Կոշտան մի քանի անգամ ճանաչվել է Սերիա A-ի լավագույն 10 համար։ «Ֆիորենտինայից» հեռանալու մասին պարբերաբար շշուկներ են տարածվել, քանի որ նրանով շատ ակումբներ են հետաքրքրվել։ Սակայն «Ֆիորենտինայից» հեռացել է ակումբի ֆինանսական ճգնաժամում հայտնվելուց մեկ մրցաշրջան շուտ։ Ֆլորենցիական ակումբի հետ Կոշտան կրկնակի անգամ արժանացել է Իտալիայի գավաթին ինչպես նաև Իտալիայի սուպերգավաթին։ 2001 թվականի հունիսին «Ֆիորենտինան» համաձայնել է 140 մլրդ․ լիրայի դիմաց « Պարմային » վաճառել Կոշտայի և Ֆրանչեսկո Տոլդոյի տրանսֆերները ։ Թե Կոշտան և թե Տոլդոն հրաժարվել են «Պարմա» տեղափոխվել, փոխարենը համալրել էն համապատասխանաբար « Միլանի » և « Ինտերի » շարքերը՝ ընդհանուր տրանսֆերային նույն գումարի դիմաց։
«Միլան»
Ֆատիհ Տերիմը հանդիսանալով «Ֆիորենտինայի» գլխավոր մարզիչը 2001 թվականին թիմից հեռանալուն պես իր հետ «Միլան» է տարել Կոշտային, վերջինիս տրանսֆերը արժեցել է 85 մլրդ․ լիրա  ։ Այդպիսով Կոշտայի տրանսֆերը ամենաթանկն է դարձել «Միլանի» ողջ պատմության մեջ։
2001 թվականի սեպտեմբերի 27-ին Կոշտան իր անդրանիկ գոլն է խփել «Միլանի» կազմում Եվրոպայի լիգայի շրջանակում բելառուսական « ԲԱՏԷ »-ի դեմ կայացած հանդիպման ժամանակ (4։0) ։ Կոշտան նաև աչքի է ընկել «ԲԿՄԱ Սոֆիայի» (պատասխան հանդիպում) և « Հապոելի » (քառորդ եզրափակիչ) դեմ հաղթական հանդիպումներում՝ իր խփած գոլերով ։
Մայիսյան եզրափակիչ խաղերի շրջանակում «Ռոմայի» դեմ հանդիպման ժամանակ խաղացել է ընդհամենը 30 րոպե քանի որ բրազիլացիներ Ռիվալդոն և Սերժինյոն հանդես էին գալիս հարձակման գծում ։ 2003 թվականին Չեմպիոնների լիգայի շրջանակում « Յուվենտուսի » դեմ եզրափակիչ հանդիպման հիմնական ժամանակի վերջնամասում ստացած վնասվածքի պատճառով փոխարինվել է, իսկ «ռոսոներիները» հետխաղյա 11-մետրանոցների արդյունքում տիրացել են բաղձալի գավաթին ։ Նաև մասնակցել է սույն թվականի օգոստոսի 29-ին ՈւԵՖԱ Սուպեր գավաթի շրջանակում « Պորտույի » դեմ կայացած հաղթական (1։0) հանդիպմանը ։
2003-2004 թվականներին բրազիլացի Կակայի «Միլան» տեղափոխվելուն պես Կոշտայի խաղային ժամանակը սահմանափակվել է ։
Վերադարձ «Բենֆիկա»
Մրցաշրջանի սկսելուց հետո Կոշտան լուրջ վնասվածք է ստացել ինչի պատճառով շարքից դուրս է մնացել 3 ամիս ։ Խաղադաշտ է վերադարձել 2007 թվականին՝ Պորտուգալիայի գավաթի չորրորդ փուլի շրջանակում «Օլիվեյրա-դու-Բայրուի» դեմ հանդիպման ժամանակ ։ Վերադառնալուց հետո համարվել է Ֆերնանդու Սանտուշի գլխավորած «Բենֆիկայի» մեկնարկային կազմի հիմնական խաղացող։ Առաջին մրցաշրջանի արդյունքներով «Բենֆիկան» մրցաշարային աղյուսակում առջևում է թողել « Պորտույին » և « Սպորտինգին »։ Այլ մրցաշարերում ցույց տված արդյունքները նույնպես գոհացնող չեին․ ակումբը 1/8 եզրափակիչ հանդիպման արդյունքով զրկվել է ազգային գավաթի հետագա պայքարից բացի այդ նաև դուրս է մնացել Եվրոպայի լիգայից՝ քառորդ եզրափակիչ դիմակայությունում զիջելով իսպանական « Էսպանյոլին »։
Նախքան 2007/2008 մրցաշրջանի սկիզբը Կոշտան հայտարարել է որ վերոնշյալ մրցաշրջանը վերջինն է լինելու իր պրոֆեսիոնալ կարիերայի մեջ։ 2007/2008 մրցաշրջանից առաջ հեռացվել է թիմի գլխավոր մարզիչ Ֆերնանդու Սանտուշը, վերջինիս փոխարինելու է եկել Խոսե Անտոնիո Կամաչոն, որի գլխավորությամբ Կոշտան մնացել է մեկնարկային կազմի խաղացող։ Կոշտան որոշիչ դեր է ունեցել թիմի՝ Չեմպիոնների լիգայի խմբային փուլ դուրս գալու գործընթացում։ Որակավորման փուլի շրջանակում « Կոպենհագենի » դեմ կայացած հանդիպման ժամանակ երկու անգամ գրավել է մրցակցի դարպասը ։ Կոշտան որոշիչ դեր է ունեցել նաև դանիական ակումբի դեմ պատասխան հանդիպման ժանանակ, որտեղ «Բենֆիկան» նվազագույն 1։0 հաշվով հաղթանակ է տարել և ապահովել է իր երրորդ անընդմեջ ներկայությունը խմբային փուլում ։
2007 թվականի սեպտեմբերին «Բենֆիկա» վերադառնալուց հետո առաջնությունում հեղինակել է իր առաջին գոլը «Նասիոնալի» դեմ կայացած հանդիպման ժամանակ ։ Հաջող մրցելույթների շնորհիվ 2007 թվականի սեպտեմբերին ճանաչվել է «ամսվա խաղացող»։ Չեմպիոնների լիգայի խմբային փուլի շրջանակում «Բենֆիկան» մրցել է Կոշտայի նախկին ակումբ «Միլանի» դեմ։ « Սան Սիրոյում » կայացած առաջին խաղում պորտուգալական ակումբը 2։1 հաշվով հաղթանակ է տարել տանտերերի նկատմամբ ։ Էշտադիու դա Լուշ մարզադաշտում կայացած պատասխան հանդիպումը ավարտվել է 1։1 հաշվով ։ Խմբային փուլի արդյունքներով «Բենֆիկան» զբաղեցրել է երրորդ հորիզոնականը (առջևում թողնելով «Միլանին» և « Սելտիկին »)՝ պայքարը շարունակելով Եվրոպայի լիգայի փլեյ օֆֆ փուլում։
Առաջնության արդյունքներով «Բենֆիկային» չի հաջողվել գրավել երրորդ հորիզոնականը, որը բաժին է հասել առաջնության նորեկ «Վիտորիային»։ Բենֆիկա նաև դուրս է մնացել Եվրոպայի լիգայից՝ 1/8 երփակչում զիջելով իսպանական « Խետաֆեին »։
Իր վերջին հանդիպումը Կոշտան խաղացել է 2008 թվականի մայիսի 11-ին «Էշտադիու դա Լուշ» մարզադաշում «Վիտորայի» դեմ հանդիպման ժամանակ ։
Միջազգային կարիերա
1991 թվականի ամռանը Կոշտայի մրցելույթները «Ֆաֆեում» այնքան են տպավորել Պորտուգալիայի երիտասարդական հավաքականի գլխավոր մազիչ Կարլուշ Կեյրուշին, որ վերջինս Կոշտային հրավիրել է երիտասարդական հավաքական՝ երիտասարդական Աշխարհի առաջնությանը մասնակցելու նպատակով (մրցաշարի արդյունքներով պորտուգալացիները չեմպիոն են հռչակվել)։ Կոշտայի որոշիչ 11-մետրանոցը Բրազիլիայի հավաքականի դեմ եզրփակիչ հանդիպման ժամանակ օգնել է թիմին տիրանալ բաղձալի գավաթին։
Կոշտան համարվում է Պորտուգալիայի հավաքականի ամենակայուն խաղացողներից մեկը։ Թիմը հասել է մինչև Եվրո 1996-ի քառորդ եզրափակիչ, Եվրո 2000-ի կիսաեզրափակիչ և Եվրո 2004-ի եզրափակիչ։
Կոշտան որոշիչ դեր է ունեցել հատկապես Եվրո 2004-ի քառորդ եզրափակչի շրջանակում Անգլիայի դեմ դիմակայության ժամանակ՝ լրացուցիչ ժամանակում գրավելով մրցակցի դարպասը։
Կոշտան նաև մասնակցել է 2002 թվականին Ճապոնիայում և Կորեայում կայացած Աշխարհի առաջնությանը։ Այդ մրցաշարի շրջանակում էլ Կոշտան ստացել է իր կարիերայի միակ կարմիր քարտը՝ Գերմանիայի դեմ հանդիպման ժամանակ։
Չնայած նրան որ Կոշտան հիմնականում փոխանցումներ էր մատակարարում, նա անցկացրած 94 հանդիպումներում դարձել է 26 գոլի հեղինակ։ Կոշտան Պորտուգալիայի հավաքականում անցկացրած հանդիպումների քանակով 8-րդն է իսկ արդյունավետությամբ՝ 7-րդը ։
Նվաճումներ
Թիմային
«Բենֆիկա»
Մաթեմատիկական տրամաբանություն
Մաթեմատիկական տրամաբանությունը (հայտնի նաև որպես ֆորմալ տրամաբանություն) մաթեմատիկայի ենթաբաժին է, որը խստորեն կապված է մաթեմատիկայի հիմնադրույթների, տեսական ինֆորմատիկայի և փիլիսոփայական տրամաբանության հետ ։
Ծանոթագրություններ
Կատեգորիա:Մաթեմատիկական տրամաբանություն
Ռուի Կոշտա
Նվաճումներ
«Միլան»
Արտաքին հղումներ
Կատեգորիա:Պորտուգալացի ֆուտբոլիստներ Կատեգորիա:Միլանի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:ՖԻՖԱ 100 Կատեգորիա:Պորտուգալիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իտալիայի լեգեոներ ֆուտբոլիստներ Կատեգորիա:Լիսաբոն քաղաքում ծնվածներ Կատեգորիա:Տղամարդիկ Կատեգորիա:Անձինք Կատեգորիա:Ֆուտբոլի հարձակվողներ Կատեգորիա:Ֆուտբոլիստներ Կատեգորիա:Սպորտի ղեկավարներ և կառավարիչներ Կատեգորիա:Մարզիկներ Կատեգորիա:1973 ծնունդներ Կատեգորիա:Պորտուգալիա
Կող (երկրաչափություն)
Կող երկրաչափական հասկացություն՝ հատված, որը միացնում է բազմանկյան, բազմանիստի կամ պոլիտոպների(էվկլիդեսյան հարթությունների բազմություն, որոնք ներկայացված են վերջավոր թվով միավորված սիմպլեքսների տեսքով) գագաթները ։ Բազմանկյուններում կողը հարևան գագաթները միացնող հատվածն է և այն հիմնականում անվանում են կողմ ։ Բազմանիստերում կամ բազմաչափ պոլիտոպներում կողն երկու նիստերի հատման ուղղի մի մասն է ։ Երկու գագաթները միացնող հատվածը, որն անցնում է պատկերի կամ մարմնի ներքին կամ արտաքին կետերով, չի համարվում կող և կոչվում է անկյունագիծ։
Կողերի կապը գրաֆների տեսությունում
Գրաֆների տեսությունում կողը վերացական հասկացություն է, որն միցնում է գրաֆների երկու գագաթները։ Ի տարբերություն վերջինիս, բազմանկյան և բազմանիստի կողը կոնկրետ երկրաչափական հասկացություն է՝ հատված։ Այնուամենայնիվ, ցանկացած բազմանիստ կարելի է ներկայացնել սեփական կմախքով կամ կող-կմախքով՝ գրաֆով, որի գագաթները հանդիսանում են բազմանիստի երկրաչափական գագաթները, իսկ կողերը համապատասխանում են երկրաչափական կողերին ։ Եվ հակառակը, եռաչափ բազմանիստերի կմախք հանդիսացող գրաֆները կարող են բնութագրվել Շտեյնիցի թեորեմով, որպես 3 գագաթի կախվածությամբ հարթ գրաֆ ։
Բազմանիստի կողերի թիվը
Ցանկացած ուռուցիկ բազմանիստ ունի Էյլերի բնութագիր։
որտեղ V — ն գագաթների թիվն է, E —ն կողերի թիվը, իսկ F — ը նիստերի թիվը։ Այս հավասարությունը հայտնի է որպես Էյլերի բնութագիր կամ Էյլեր-Պուանկարայի բնութագիր։ Այսպիսով կողերի թիվը գագաթների և նիստերի թվի գումարից պակաս է երկուսով։ Օրինակ, վեցանիստը ունի 8 գագաթ և 6 նիստ, և հետևաբար, ըստ բանաձևի՝ 12 կող։
Կապը նիստերի հետ
Բազմանկյան յուրաքանչյուր գագաթից դուրս է գալիս երկու կողմ։ Ըստ Բալինսկու թեորեմի, յուրաքանչյուր d-չափանի ուռուցիկ պոլիտոպի գագաթից դուրս են գալիս ամենաքիչը dհատ կող ։ Հանգունորեն, յուրաքանչյուր բազմանիստի երկու նիստեր ունեն մեկ ընդհանուր կող, իսկ բազմաչափ պոլիտոպներում՝ երեք և ավելի երկչափ նիստերը։
Այլընտրանքային տերմինաբանություն
Ըստ ուռուցիկ բազմաչափ պոլիտոպների տեսության, d -չափանի պոլիտոպի կողը(ֆասետ) կամ կողմը հանդիսանում է նրա (d − 1) -չափանի բնութագիրը, գագաթը՝ (d − 2) -չափանի բնութագիրը, իսկ պիկը՝ (d − 3) -չափանի բնութագիրը։ Այսպիսով, բազմանկյան կողերը նրա կողմերն են՝ եզրերը, բազմզնիստի կողերը հենց կողերը, իսկ քառաչափ ուռուցիկ պոլիտոպի կողերը՝ նրա պիկերը ։
Արտաքին հղումներ
Կատեգորիա:Երկրաչափություն Կատեգորիա:Բազմանիստեր Կատեգորիա:Բազմանկյուններ
Գեղեցիկ, վատ, չար (ֆիլմ)
«Գեղեցիկ, վատ, չար» (Extremely Wicked, Shockingly Evil and Vile), ռեժիսոր Ջո Բեռլինգերի ամերիկյան թրիլլեր։ Գլխավոր դերակատարը Զաք Էֆրոնն է  ։ Համաշխարհային պրեմիերան տեղի է ունեցել 2019 թվականի հունվարի 26-ին «Սանդենս» կինոփառատոնում։ Ֆիլմը պատմում է հայտնի սերիական մարդասպան Թեդ Բանդիի մասին, որը սպանել է 36 աղջկա ։
Սյուժե
Գործողությունները ծավալվում են 1969 թվականին Սիեթլ քաղաքում։ Երիտասարդ քարտուղար, միայնակ մայր Լիզ Քենդալը սրճարանում ծանոթանում է իրավաբան ուսանող Թեդ Բանդիի հետ։ Նա Լիզին ուղեկցում է տուն և չի ամաչում Լիզի դստեր՝ Մոլիի ներկայությունից մնալ նրանց տանը և գիշերել։ Բանդին տեղափոխվում է Լիզի մոտ և նրան օգնում դաստիարակել դստերը։ 1974 թվականն էր։ Մամուլում շոկային պատմություններ են հայտնվում անհայտ սերիական մարդասպանի բազմաթիվ զոհերի մասին։ Մի քանի մարդ տեսել է, թե ինչպես է ոմն տղամարդ՝ վիրակապված ձեռքով, աղջիկներին խնդրել, որպեսզի օգնեն իրեն բեռնափել նավն իր «Volkswagen Käfer» մեքենայի վրա, կազմվել է ֆոտոռոբոտ։ 1975 թվականին պարեկային ոստիկանը ձերբակալում է Թեդին։ Մարդասպանի զոհերից մեկը՝ Քերոլ դա Ռոնչը, ճանաչում է Թեդին՝ պնդելով, որ նա առևանգել է իրեն և սպառնացել սպանել, սակայն նրան հաջողվել է փախչել։ Թեդն իր անմեղության համար համոզում է Լիզին, սակայն երդվյալ ատենակալների դատարանը նրան դատապարտում է 15 տարվա ազատազրկման։
Մի քանի շաբաթ անց Թեդը տեղափոխվում է Կոլորադո նահանգի Ասպեն քաղաք, որտեղ տեղի իշխանությունները նրան մեղադրում են Քերոլ Քեմփբելի սպանության մեջ։ Ասպենում նա հանդիպում է իր վաղեմի ծանոթին՝ Քերոլ-Էնն Բունին։ Լիզը չի հավատում Թեդի մեղավորությանը, բայց սթրեսի ծանրության տակ սկսում է խմել։ Թեդը որոշում է պաշտպանել իրեն և մուտք գործում Պիտկինի շրջանի դատարանի գրադարան։
Թեդի գործով դատական լսումների ընդմիջմանը նրան հաջողվում է փախչել դատարանի շենքից՝ դուրս նետվելով պատուհանից։ Բանդիին հաջողվում է ծպտվել, բայց վեց օր անց նրան բռնում են։
Լիզը հարաբերությունները խզում է Թեդի հետ։ Նա սկսում է հանդիպել իր գործընկերոջ հետ և թողնում է խմելը։ Թեդը խցի վանդակը ետ պտուտակելով բացում է այն և իրականացնում նոր փախուստ։ Նրան կրկին ձերբակալում են։ Ֆլորիդայի իշխանությունները Բանդիին մեղադրում են տեղի համալսարաններից մեկի կանանց հանրակացարանում մի քանի ուսանողուհիների վրա հարձակվելու համար, ինչը երկու աղջիկների մահվան պատճառ է դարձել։ Քերոլ-Էնն այցելում է Թեդին և սիրո խոստովանություն անում նրան։ Նա իր պաշտպանական արշավում օգնում է Բանդիին։ Քերոլ Էննը կաշառում է պահակին և գաղտնի սեքսով զբաղվում Բանդիի հետ։
Իշխանությունները Թեդին գործարք են առաջարկում՝ 75 տարվա բանտարկության փոխարեն եռակի սպանության խոստովանություն։ Թեդը սկանդալի չափ մարտահրավեր է նետում այն փաստաբանին, որը կանգնած է գործը մեղադրող կողմի հետ, և Թեդը սկսում է պաշտպանել իրեն։ Նա ապարդյուն փորձում է զանգահարել Լիզին։ Շուտով Քերոլ Էննը Թեդին ասում է, որ հղի է։ Թեդն ամուսնանում է նրա հետ։
Մեղադրող կողմը վճռորոշ ապացույց է ներկայացնում՝ զոհերից մեկի հետույքի վրա ատամների հետքը։ Երդվյալ ատենակալների դատարանը նրան մեղավոր է ճանաչում, դատավորը Բանդիին էլեկտրական աթոռով մահապատժի է ենթարկում։ Մահապարտների խցում Թեդին այցելում է Լիզը։ Նա Բանդիին խնդրում է խոստովանել նրան իր արարքները, և դրանով իսկ ազատել նրան հոգեկան տառապանքներից։ Լիզը խոստովանում է, որ 1975 թվականին հենց ինքն է առաջինը զանգահարել ոստիկանություն՝ տեսնելով կասկածյալի ֆոտոռոբոտը (նրա զանգի պատճառով Թեդն առաջին անգամ ձերբակալվել է և այս ամբողջ պատմությունը ստացել իր զարգացումը)։ Այնուհետև Լիզը Թեդին ցույց է տալիս գլխատված զոհի լուսանկարը և հարցնում, թե ինչպես է նա դժբախտ աղջկան զրկել գլխից։ Բանդին ապակու վրա գրում է «ձեռնասղոց» բառը։ Լիզն արտասվելով փախչում է, բանտի դարպասների մոտ նրան դիմավորում են ամուսինն ու մեծացած աղջիկը։ Թեդ Բանդիի մահապատժի մասին լուրն ուրախացնում է լրագրողներին և մյուսներին, որոնք հավաքվում են բանտի շենքի մոտ։ Քերոլ-Էննը լույս աշխարհ է բերում աղջիկ։
Ծանոթագրություններ
Կատեգորիա:2019 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան թրիլեր ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան քրեական ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում 1960-ականներին Կատեգորիա:Netflix-ի արտադրության ֆիլմեր
Նյայա
Պատմություն
Նյայայի փիլիսոփակության ձևավորումը մի քանի հարյուրամյակ է տևել։ Նյայայի պատմական հիմքերը, որպես համակարգված բանավեճի, սկսվում են վեդայական ժամանակներից և սերտորեն կապված են էրուդիտ-քահանաների բանավիճելու հանդիսավոր ծիսակարգի հետ, ապա՝ ծիսավարական և գոյաբանության գիտակ քահանայական դպրոցների հետ, որոնք սկսեցին մշակել բանավեճը վարելու հատուկ կանոնակարգ (vākovākya)։ Հետ շամանյան դարաշրջանում, երբ Հնդկաստանն արդեն ճանաչում էր ցանկացած ասույթ հերքել կամ ապացուցել կարողացող վարպետներին (լոկայաթիկներին), բրահմանները սկսեցին առաջադրել բանավեճի իրե՛նց վարպետներին, որոնք կարողանում էին պաշտպանել իրենց տեսակետը։ Մ.թ.ա. 4-րդ դարում Պանինի-սուտրաներում արդեն հանդիպում են նյայային բնորոշ հասկացություններ, օրինակ, «բանավեճում պարտվելու պատճառ», իսկ մ.թ.ա. 2-րդ դարում Պատանջալիի մեկնաբանություններում արդեն նյայայի ամբողջական գաղափարներ կան, ինչպիսին են՝ «եզրահանգման նկատմամբ առաջնային ընկալում» կամ «ամբողջը մասերի գումար չէ» և այլն ։
Հիմնական աշխատություն և մեկնաբանություններ
Նյայայի ծագումը առավելապես կապվում է հին առասպելական իմաստուն Գաութամայի անվան հետ (հայտնի է նաև Գոթամա, Ակշապադ անուններով)։ Նյայայի փիլիսոփայության առաջին ստեղծագործությունը Գոթամայի «Նյայա-սուտրա» գիրքն է (մ․թ.ա․ 2-րդ դար կամ մ․թ․ 2-րդ դար) ։ Նյայայի փիլիսոփայության ձևավորման գործում էական նշանակություն ունեն հետագա դարերում արված մեկնաբանությունները։ Նյայայի դպրոցն արդեն ուներ կուռ մշակված տրամաբանական ուսմունք, երբ բուդդայականները սկսեցին հետաքրքրվել տրամաբանության խնդիրներով, իսկ բուդդայական տրամաբանությունը ստեղծվել էր ի հակադրություն նյայա և վայշեշիկա դպրոցների ռեալիստների ։ Հետագայում էլ այլ փիլիսոփաներ իրենց աշխատություններով ատիճանաբար զարգացրել և արդիականացրել են նյայայի գաղափարները՝ բացատրելով և այն պաշտպանելով հատկապես թշնաբար տրամադրված բուդդայական քննադատներից։
Եվրոպական մշակույթի սահմաններից դուրս աստճանաբար ձևավորվել է տրամաբանության ավելի միասնական համակարգ՝ նավյա-նյայայի տրամաբանությունը, ըստ ժամանակակից տերմինաբանության, ինտենսիոնալ տրամաբանություն, որը գործ ունի միայն իմաստների և ապացուցող մտածողության ընթացքում ձևավորվող իմաստաբանական հարաբերությունների ուսումնասիրության հետ։
Նավյա-նյայա
Նյայան նոր ծաղկում է ապրել միջնադարում և նյայայի ժամանակակից փիլիսոփայությունը սկիզբ է առնում 13-րդ դարից՝ Գանգեշայի «Տատվա չինտամանի» (Ճշմարտության մարգարիտ) աշխատությունից։
Տատվա չինտամանի
«Տատվա չինտամանի» գիրքը կազմված է չորս բաժիններից (կխանդի), որոնք ներկայացնում են Նյայայի իմացաբանությունը՝ գիտելիքը հարաբերակցում է ճանաչող սուբյեկտից անկախ օբյեկտիվ իրականությանը։ Այսպիսով, հավաստի գիտելիքի աղբյուրները կամ նյայայի ճանաչողության եղանակները չորսն են.
Տրամաբանություն
Որպես տրամաբանության և քննադատական մտածողության զարգացման համար օգտակար ուսմունք, նյայան հայտնի է նաև որպես՝ «Նյայա վիդյա տարկա-շաստրա» (գիտություն տրամաբանության մասին) կամ «Անվիկշի» (քննադատական ուսուցման գիտություն)։ Նյայայի տրամաբանությունում կենտրոնականը սիլոգիզմի կամ մտահանգման տեսությունն է։
Հնդկական սիլոգիզմ
Նյայայի մեջ առաջին անգամ Հնդկաստանում մշակվել է հին հունական սիլոգիզմից տարբեր սիլոգիզմի տեսություն, որը բաղկացած է հինգ անդամից. Նյայայի իմացաբանությունը չի սահմանափակվում տրամաբանությամբ, ընդունում է նաև հոգեբանական գործոնի և փորձի նշանակությունը։ Նյայան նշանակալից դեր է խաղացել հնդկական փիլիսոփայական մտքի պատմության մեջ։
Հին հնդկական փիլիսոփայության մեջ գերակշռում է բարոյա-հոգեբանական ուղղվածությունը, և այդ պատճառով դրսևորվում է փիլիսոփայության կախվածությունը կրոնա-իդեալիստական և ուղղակի կրոնական մտքից։
Էթիկա
Սակայն սիլոգիզմը նյայայի փիլիսոփայության վերջնական նպատակը չէ։ Հնդկական փիլիսոփայության մյուս դպրոցների նման, նյայան էլ մարդկային կյանքի վերջնական նպատակը համարում է ազատությունը կամ ազատագրումը, որը նշանակում է ամեն ցավից ու տանջանքից բացարձակ ազատում։ Հենց այդ վերջնական նպատակին հասնելուն էլ ծառայում են փիլիսոփայությունն ու տրամաբանությունը։ Ընդ որում փիլիսոփայությունն իրականության ճանաչողությանն է ծառայում, իսկ տրամաբանությունն՝ իրական ճանաչողության մեթոդներն ու պայմանները հասկանալուն։ Այդ իսկ պատճառով էլ կարելի է ասել, որ նյայան կյանքի փիլիսոփայություն է, չնայած այն հիմնականում նվիրված է տրամաբանության և ճանաչողության տեսական խնդիրներին։
Ըստ Նյայայի համակարգի, «ես»-ը (ատման) ինքնուրույն սուբստանցիա է, լիովին տարբերվում է խելքից ու մարմնից և ձեռք է բերում գիտակցության ատրիբուտներ որևէ օբյեկտի հետ զգացմունքների միջոցով կապ հաստատելու գործընթացի շնորհիվ։ Սակայն գիտակցությունը չի հանդիսանում «ես»-ի անբաժան հատկությունը։ Այն պատահական, կողմանկի հատկություն է։ Այն այլևս դադարում է սահմանափակել «ես»-ին, երբ վերջինս ազատագրված վիճակում է։ Ազատագրումը նշանակում է բոլոր տանջանքներից ու տառապանքներից ազատում և հնարավոր է դառնում իրականության ճիշտ ճանաչողության շնորհիվ։ Ընդ որում ազատագրումը դա միայն տառապանքը թեթևացնելն է, ոչ թե բավականություն կամ երջանկություն։ Ազատության հասնելու համար անհրաժեշտ է սեփական «ես»-ի և մյուս օբյեկտների իրական ճանաչողություն ձեռք բերել։ Անհրաժեշտ է հասկանալ, որ մեր «ես»-ը տարբերվում է մարմնից, մտքից, զգացմունքներից և այլն։
16 կատեգորիաներ
Նյայայի փիլիսոփայական ճառի առանձնահատկությունները բացահայտվում են 16 կատեգորիալ տոպիկներում և նրանց մեկնաբանության մեջ, հատուկ մետաֆիզիկական պլատոնականության և աշխարհի ու աշխարհընկալման հետևողական իրատեսական մեկնաբանության մեջ։
Նյայայի համակարգի 16 փիլիսոփայական կատեգորիաներն են. Այս վերջին երկուսը գործնական, ուսուցողական (կուրիկուլում) նշանակություն ունեն բանավեճի մասնագետ պատրաստելու տեսանկյունից։ Վերջին 7-ը ուսուցանվում են բանավեճում պարտությունից խուսափելու և հաղթելու համար, իակ առաջին 9-ը՝ փիլիսոփայական բանավեճի առարկային և մեթոդին մասնագիտորեն տիրապետելու համար։
Նյայայի թեոլոգիան
Նյայայիկները Աստծուն համարում են աշխարհի գոյության, պահպանման և կործանման նախասկիզբ։ Նա աշխարհը ստեղծում է ոչ թե ոչնչից, այլ հավերժ ատոմներից, տարածությունից, ժամանակից, եթերից, մտքերից և հոգիներից։ Այդ դպրոցի մտածողները ապացուցում են Աստծո գոյությունը։ Այդ նպատակով օգտագործում են մի քանի արգումենտներ։
Ատոմիզմը ըստ նյայայի
Ըստ նյայայի ուսմունքի, գոյություն ունի մատերիական տիեզերք՝ կազմված ատոմներից, որոնց զուգակցումները կազմում են բոլոր առարկաները։ Բացի այդ տիեզերքում գոյություն ունեն անթիվ քանակությամբ հոգիներ, որոնք կարող են լինել ինչպես ազատ վիճակում, այնպես էլ մատերիական ատոմների հետ կապված։ Իշվարա աստվածը լինելով բարձրագույն կարգավորող հոգևոր նախասկիզբ, հոգիների ու ատոմների ստեղծողը չէ, բայց նա ստեղծում է ատոմների զուգակցումներ և առաջ է բերում հոգիների կապ ատոմների հետ կամ հոգիների ազատում ատոմներից։
Ծանոթագրություններ
Կատեգորիա:Հնդկական փիլիսոփայություն Կատեգորիա:Տրամաբանություն Կատեգորիա:Կրոն ըստ երկրի Կատեգորիա:Իմացաբանություն Կատեգորիա:Հինդուիզմ Կատեգորիա:Գոյաբանություն Կատեգորիա:Հնդկաստանի օրթոդոքսալ կրոններ Կատեգորիա:Սանսկրիտ եզրույթներ Կատեգորիա:Հինդուիզմի փիլիսոփայություն Կատեգորիա:Փիլիսոփայական ուղղություններ և դպրոցներ Կատեգորիա:Հնդկաստանի մշակույթ
Իվանոպոլիե
Իվանոպոլիե (Іванопілля), գյուղ Ուկրաինայի Դոնեցկի մարզի Կոնստանտինովսկիում։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
Արամ Կոջոյան
Արամ Կարապետի Կոջոյան, հայ գեղանկարիչ։
Գեղանկարիչ Հակոբ Կոջոյանի եղբայրը ։
Կենսագրություն
1930 թվականին ավարտել է Թիֆլիսի գեղարվեստի ակադեմիան։ 1928 թվականից մասնակցել է ցուցահանդեսների։ 1945 թվականից զբաղվել է մանկավարժությամբ ։ Աշխատանքներից գտնվում են Հայաստանի ազգային պատկերասրահում ։
Ստեղծագործություններ
Դիմանկարներ` Հեղինակ է գրքերի նկարազարդումների`
Ծանոթագրություններ
Կատեգորիա:Հայ նկարիչներ Կատեգորիա:Թբիլիսիի գեղարվեստի ակադեմիայի շրջանավարտներ Կատեգորիա:Հայ գեղանկարիչներ Կատեգորիա:Հայ մանկավարժներ
Benetton B197
Բոլիդ Benetton B197 (Benetton B197), Ռորի Բիրնի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1997 թվականի մրցարշավին մասնակցելու համար ։
Ծանոթագրություններ
Կատեգորիա:Ֆորմուլա 1
Իգիթյան
Իգիթյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Թուրքերեն հիմքով ազգանուններ
Կարա-Սու (Չույայի վտակ)
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետի՝ ջրային կառավարման հատվածը Կատունն է, գետային ենթաավազանը՝ Բիա և Կատունը։ Գետի ավազանը Իշունը ինչպես նաև՝ Օբն է>։
Ըստ՝ աշխարհագրական տեղեկատվական համակարգի ջրային բաժնի տարածքում Ռուսաստանի Դաշնության կողմից պատրաստված դաշնային գործակալության ջրային ռեսուրսների ։
Ֆրատա Պոլեզինե
Ֆրատա Պոլեզինե (Fratta Polesine), կոմունա Իտալիայում։ Գտնվում է Վենետո մարզում՝ Ռովիգո գավառում ։ Բնակչությունը կազմում է 2759 մարդ, խտությունը կազմում է 138 մարդ/կմ²։ Տարածքը գրավում է 20 կմ²։ Էլեկտրոնային փոստ՝ 45025, հեռախոսային կոդ՝ (+39) 0425 ։
Հյուսիսային Ամերիկայի Արևմտյան թեմ
Հյուսիսային Ամերիկայի Արևելյան նահանգների և Կանադայի թեմի առաջնորդն է Օշական արքեպիսկոպոս Չոլոյանը (1998-ից)։ Հյուսիսային Ամերիկայի Արևմտյան թեմ, կազմավորվել է 1972-ին, երբ ԱՄՆ-ի Արևմտյան շրջանի Մայր Աթոռ Սուրբ Էջմիածնից բաժանված եկեղեցիներն անջատվել են Նյու Յորքում գտնվող իրենց անթիլիասական կենտրոնից և կազմել նոր՝ Հյուսիսային Ամերիկայի Արևմտյան թեմ՝ դարձյալ Կիլիկիո աթոռին ենթակա։ Առաջ նորդա նիստը Հոլիվուդի (Լոս Անջելես) Սուրբ Հովհաննես-Կարապետ եկեղեցին է։ Առաջին առաջնորդ Սմբատ արքեպիսկոպոս Լափաճյանի օրոք կազմակերպվել է Օրինջ Քաունթիի համայնքը, հիմնվել են Գլենդելի Սուրբ Աստվածածին եկեղեցին և ամենօրյա վարժարանը (հետագայում՝ Անուշ և Վահան Շամլյան ազգային վարժարան), սկսվել է Հոլիվուդի Սուրբ Հովհաննես-Կարապետ եկեղեցու կառուցումը։ 1977—1985-ին թեմի առաջնորդն էր Եփրեմ վրղ. Թապազյանը (1980-ից՝ եպիսկոպոս)։ Կառուցվել են Ազգային առաջնորդարանի նոր շենքը, Ֆերահյան վարժարանի նոր համալիրը, Սան Ֆրանցիսկոյի Գռուզյան-Զաքարյան Վասպուրական վարժարանը, ավարտվել է Հոլիվուդի Սուրբ Հովհաննես-Կարապետ եկեղեցու շինարարությունը, կատարվել է Օրինջ Քաունթիի Սուրբ Քառասնից մանկանց եկեղեցու հիմնարկեքը։ Օծվել է Փասադենայի Սուրբ Սարգիս եկեղեցին, գնվել նոր եկեղեցի Գլենդելում են։ ԱՄՆ-ի հայ երեխաներին հայեցի դաստիարակություն տալու նպատակով թեմի աջակցությամբ կազմվել և հրատարակվել է «Կանթեղ», հայոց լեզվի, պատմության և Հայ դատի դասագրքերը, «Հռոմկլա» Հոլիվուդի Սուրբ Հովհաննես-Կարապետ առաջնորդանիստ եկեղեցին տարեգիրքը, ինչպես նաև Առաջնորդարանի «Պրիսմակ» երկլեզկյա տեղեկատու ամսաթերթը, բազմաթիվ հայագիտական գրքեր։ 1985-1996-ին թեմի առաջնորդն էր Տաթև արքեպիսկոպոս Սարգիսյանը։ Նրա պաշտոնավարության ժամանակ օծվել են Օրինջ Քաունթիի Սուրբ Քառասնից մանկանդ և Գլենդելի Սուրբ Աստվածածին եկեղեցիները, բացվել են Փասադենայի Լեռն և Հասմիկ Թավլյան և Գլենդելի Ախարդ Թուֆենկյան մանկապարտեզները, տպագրվել են հայոց լեզվի և պատմության դասագրքեր։ Առաջնորդարանի հովանավորությամբ 1995-ից գործում է Կալիֆոռնիայի հանրային դպյացների հայ ուսանողների հարցերով զբաղվող հանձնախումբը (California Armenian Students of Public Schools-CASPS), որը ներկայումս եռանդուն աշխատանք է իրականացնում Գլենդելում։ Հյուսիսային Ամերիկայի Արևմտյան թեմի առաջնորդն է Մուշեղ արքեպիսկոպոս Մարտիրոսյանը (1996-ից)։
Կատեգորիա:Հյուսիսային Ամերիկա Կատեգորիա:Հայ առաքելական եկեղեցու թեմեր
Ալեք Մանուկյան վարժարան
Ալեք Մանուկյան վարժարան, ամենօրյա վարժարան։ Հիմնել են Սաութֆիլդի Ալեք Մանուկյան վարժարանի սաները (Միչիգան) 1969 թվականին, Սաութֆիլդում (Միչիգան)՝ Մարի և Ալեք Մանուկյան հիմնարկի և ՀԲԸՄ-ի նախաձեռնությամբ։ Ունի մանկապարտեզ, տարրական և միջնակարգ բաժիններ։ Աշակերտների թիվը՝ 184։ Հրատարակում է տարեգիրք։
Կատեգորիա:ԱՄՆ-ի հայկական դպրոցներ Կատեգորիա:Նորագույն շրջանի հայկական դպրոցներ
Բասինյակ
Բասինյակ (Bassignac), համայնք Ֆրանսիայի Օվերն մարզի Կանտալ գավառում ։
Բնակչությունը 2010 թվականի դրությամբ կազմում է 224 մարդ, բնակչության խտությունը` 18.74 մարդ/կմ²։ Բնակավայրը զբաղեցնում է 11.95 կմ² տարածք։
Աշխարհագրություն
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 75 կմ հարավ-արևմուտք, Օրիյակ քաղաքից` 45 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 149 աշխատունակ (15-64 տարեկան) բնակիչ, որոնցից ակտիվ էին 107-ը, իսկ ոչ ակտիվները` 42։ Ակտիվության ցուցանիշը կազմում է 71,8 %։ 107 աշխատունակ մարդկանցից աշխատել է 102 անձ (61 տղամարդ և 41 կին)։ Գործազուրկ են եղել 5 անձ (3 տղամարդ և 2 կին)։ 42 անաշխատունակներից 9-ը եղել են աշակերտներ կամ ուսանողներ, 16-ը` թոշակառուներ, իսկ 17-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արոսներ
Արոսներ, կռունկանմանների կարգի թռչունների ընտանիք։ Հայտնի է 24, Հայաստանում՝ 3 տեսակ՝ մեծ արոս, գեղանի արոս, փոքր արոս։ Քայլելուն և վազքին հարմարված եռամատ ոտքերով խոշոր թռչուններ են։ Տարածված են տափաստաններում և կիսաանապատներում։ Արուները խոշոր են էգերից և ունեն վառ գունավորում։ էգը դնում է 2-4 ձու։ Թխսակալում է միայն էգը։ Սնվում են տարբեր կերպերով (բույսեր, սերմերով, միջատներով և այլն)։
Կատեգորիա:Կռունկանմաններ
Դևետինցի
Դևետինցի (Деветинци), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 13 կմ դեպի հարավ-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 53 մարդ, բնակչությունում գերակշռողը բուլղարներն են ։
Լույս (թերթ, Լոս Անջելես)
«Լույս», հասարակական, մշակութային, գիտահանրամատչելի պարբերաթերթ։ Լույս է տեսնում 1996 թվականից, Լոս Անջելեսում։ Պատասխանատու՝ Ս. Քիրեմիջյան։ Ունի 14 բաժին («Մոլորակի հեքը», «Աշխարհի շուրջ», «Պատմության հիշողությունը», «Մշակույթ և գրողի ամբիոն» են)։
Կատեգորիա:ԱՄՆ-ի հայկական ամսագրեր Կատեգորիա:Հայկական հասարակական պարբերականներ Կատեգորիա:Հայկական գրական պարբերականներ Կատեգորիա:Հայկական գիտական պարբերականներ Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
«Արտիշոկ» թատրոն
«Արտիշոկ», անկախ փորձարարական թատրոն Ալմաթիում։ Հիմնադրվել է 2001 թվականին։ Միջազգային փառատոների մշտական մասնակից է։
Աղբյուրներ
Կատեգորիա:Թատրոններ այբբենական կարգով Կատեգորիա:Ղազախստանի թատրոններ
Medieval II: Total War: Kingdoms
Medieval II: Total War: Kingdoms-ը (թարգմանաբար՝ Միջնադար 2. համընդհանուր պատերազմ. թագավորություններ), Creative Assembly ընկերության կողմից 2007 թ. թողարկած համակարգչային խաղի լրացում է, հանդիսանում է 2006 թ. թողարկած Medieval II: Total War-ի միակ պաշտոնական ադդոնը։ Ադդոնում, ինչպես ամբողջ Total War սերիայում, գլոբալ քայլափոխային ռազմավարությունը (ստրատեգիան) համատեղված է իրական ժամանակում մարտավարական (տակտիկական) մարտերի հետ։
Ադդոնը բաղկացած է իրարից անկախ 4 կամպանիաներից՝ Ամերիկյան, Բրիտանական, Խաչակիրների և Տևտոնական։ Խաղը հնարավորություն է տալիս յուրաքանչյուր կամպանիան առանձին-առանձին տեղադրել, ինչը կարևոր է համակարգչի կոշտ սկավառակի տարածության սակավության պայմաններում։
Ամերիկայի նվաճումը (Ամերիկյան կամպանիա)
Կամպանիան սկիզբ է առնում 1519 թ., երբ Էռնան Կորտեսը և իսպանացիները ժամանում են Ամերիկա։ Քարտեզը ներառում է Հյուսիսային Ամերիկայի հարավային մասը և Կենտրոնական Ամերիկան։ Կամպանիայում կան 9 խմբակցություններ (ֆրակցիաներ), որոնցից 7-ը խաղացվող են։ Ամերիկյան կամպանիան բնութագրվում է երեք առանձնահատկություններով։ Առաջինը՝ դա, երեք սկզբունքորեն տարբեր ազգային խմբերի հակամարտությունն է։ Նրանց միջև տարբերությունը ավելի մեծ է, քան, ասենք, բնօրինակում՝ արաբական աշխարհի, Արևմտյան և Արևելյան Եվրոպայի միջև։ Երկրորդը հատուկ կլիմայական պայմաններն են։ Մայրցամաքի մեծ մասը ծածկված է ջունգլիներով, անապատներով և պրերիաներով, ինչը ենթադրում է մարտական տակտիկայի երեք տարբեր մոտեցումներ։ Եթե Եվրոպայում մի կլիման հեշտությամբ փոխարինում է մյուսին, ապա Ամերիկայում ամեն ինչ շատ, թե քիչ հստակ է։ Հարավում դժվարանցանելի խոնավ անտառներ են, որոնցում հեծելազորի և նետաձիգների համար պատերազմել այդքան էլ հեշտ չի լինի, Մեքսիկայում անապատներ են, որոնք տալիս են մանևրի հնարավորություն, սակայն ուժասպառ են անում շոգին անսովոր եվրոպացիներին, հյուսիսում լայնատարած պրերիաներ են, որոնք հեծելազորի և դիմացկուն հնդկացիների համար սանձարձակ շարժ են ապահովում։ Երրորդ առանձնահատկությունը արյունալի ճակատամարտերն են։ Գրեթե բոլոր զորքերը, այդ թվում՝ եվրոպական, վատ են զրահապատված, փոխարենը հարձակման միջոցները գերազանց են, լինի հրազենը, նետերի տարափը, թե հնդկացի մարտիկների մոլեգնած հարձակումը։ Այնպես որ իրադարձությունները մարտադաշտում շատ արագ են փոփոխվում, հատկապես՝ ցանցային ճակատամարտերում։ Կամպանիան բնորոշվում է նաև նոր գաղափարներով։ Խաղալով Իսպանիայի կողմից՝ մասնակիցը ստիպված կլինի կախված լինել Եվրոպայից եկող օգնությունից։ Զարգացած դրամական շրջանառության բացակայության պայմաններում հարկերի հավաքագրումը քիչ նշանակություն ունի, և հարստության հիմնական մասը ձեռք է բերվում առևտրի և թալանի ճանապարհով։ Ապաչիների կողմից խաղալով՝ կարելի է ապաչիներին կոչ անել դուրս գալ «պատերազմի ուղու» վրա (խաչակրաց արշավանքի կամ ջիհադի յուրատիպ նմանակ)։
Բրիտանական կամպանիա
Սկիզբ է առնում 1258 թ.: Կամպանիան նվիրված է Բրիտանական կղզիներում տեղի ունեցած պատերազմներին, այդ թվում՝ բարոնների ապստամբությանը և վիկինգների ներխուժմանը։ Քարտեզը ընդգրկում է միայն Բրիտանիա և Իռլանդիա կղզիները։ Կամպանիայում կան 6 խմբակցություններ, որոնցից 5-ը խաղացվող են։ Կամպանիայի գաղափարն այն է, որ պետք է հաղթել դիմակայող և ճնշող թշնամիներին հենց սկզբից։ Անգլիան ստիպված կլինի պատերազմել Իռլանդիայի հետ, որը սկզբում կազատագրի մի շարք մարզեր իր հայրենիքում, և Ուելսի հետ, որը կգրավի Քարդիֆը և կշարժվի առաջ, եթե նրան չկանգնեցնեն։ Շոտլանդիան ստիպված կլինի պատերազմել Նորվեգիայի հետ, որը սկզբում մեծ ամրապնդում կստանա։ Բարոնների միությունը ունի հայտնվելու երկու տիպ. եթե նրա հայտնվելու պահին Անգլիան տիրում է մարզերի Իռլանդիայում, ապա բարոնները դրանք կզավթեն, իսկ եթե Անգլիան ամբողջությամբ կորցնի Իռլանդիայում սկզբնական 4 քաղաքներն էլ (Դուբլին, Տրիմ, Ատենրայ, Լոնդոնդերի), ապա բարոնները կարող են հայտնվել Անգլիական տիրույթների տարածքի ցանկացած մասում։
Խաչակրաց արշավանքներ (Խաչակիրների կամպանիա)
Այս կամպանիան սկիզբ է առնում 1174 թ. և նկարագրում է խաչակրաց արշավանքները։ Մասնակցին հնարավորություն է տրվում ընտրել խաղալ կամ խաչակիրների կողմից, կամ մուսուլմանների կողմից և պայքարել «Սուրբ Երկրի» համար։ Կամպանիայի քարտեզն ընդգրկում է Կոստանդնուպոլսից մինչև Բաղդադ ընկած տարածքները։ Կամպանիայում կան 7 խմբակցություններ, որոնցից 5-ը խաղացվող են։ Այս կամպանիայում ամեն ինչ կապված է, այսպես կոչված, ազդեցության կենտրոններին (Երուսաղեմ, Կրակ դե Շեվալիե, Կոստանդնուպոլիս, Բաղդադ, Կահիրե) տիրելու հետ։ Երկար կամպանիայում հաղթելու համար անհրաժեշտ է ոչ միայն նվաճել որոշակի թվով մարզեր, այլև երկար ժամանակի ընթացքում պահել այդ կենտրոնները, ինչը հեշտ չէ։ Ազդեցության կենտրոնները ունենևս մեկ նշանակություն. յուրաքանչյուր խմբակցություն իր ազդեցության կենտրոնը պահելու շնորհիվ կարող է վարձել էլիտար զորքեր։ Այսպես, Անտիոքի դքսությունը, պահելով Կրակ դե Շեվալիեն, կարող է ուսուցանել հոսպիտալիեր սերժանտներ, արբալետավորներ և արքեբուզիրներ, Երուսաղեմի թագավորությունը (պահելով Երուսաղեմը)` երուսաղեմյան ձիավոր և հետիոտն ասպետներ, Բյուզանդիան (պահելով Կոստանդնուպոլիսը)` բյուզանդական ծանր հեծելազոր և դրոմոններ (հունական կրակ նետողներ), Եգիպտոսը (պահելով Կահիրեն)` մամլուք-նետաձիգներ և սուլթանական գվարդիա, թուրքերը (պահելով Բաղդադը)` հետիոտն և ձիավոր խաշամներ։ Օտար ազդեցության կենտրոնի գրավումը հեշտ գործ չէ. նրա անկումից անմիջապես հետո ոչ հեռու հայտնվում է միջին չափի բանակ, որը ձգտում է այն ետ բերել։
Կամպանիայի ընթացքում տեղի են ունենում մի շարք պատմական իրադարձություններ։
Կալինովո (գյուղ, Կոնստանտինովսկի շրջան)
Կալինովո (Калинове), գյուղ Ուկրաինայի Դոնեցկի մարզի Կոնստանտինովսկիում։
Medieval II: Total War: Kingdoms
Տևտոնական կամպանիա
Այս կամպանիան սկիզբ է առնում 1250 թ. և նկարագրում է արևելաեվրոպական դավանանքների և Տևտոնական միաբանության միջև կրոնական թշնամանքը։ Քարտեզն ընդգրկում է Եվրոպայի հյուսիսարևելյան շրջանները՝ Դանիայից մինչև Ռուսիա։ Կամպանիայում կան 8 խմբակցություններ, որոնցից 7-ը խաղացվող են։ Կամպանիան բնութագրվում է մի շարք իրադարձություններով։
Համակարգային պահանջները
Նվազագույն պահանջները Խորհուրդ տրվող պահանջները
Հղումներ
Կատեգորիա:Total War սերիայի համակարգչային խաղեր Կատեգորիա:2007 տեսախաղեր Կատեգորիա:Windows տեսախաղեր
Կալինովո (գյուղ, Կոնստանտինովսկի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
1881 թվականի մարտի մեկի մեդալ
1881 թվականի մարտի մեկի մեդալ (Медаль «1 марта 1881 года»), Ռուսական կայսրության պետական հուշամեդալ։ Ստեղծվել է 1881 թվականի մարտի 1-ին Ալեքսանդր II-ի դեմ մահափորձի համար, որի արդյունքով նա մահացավ։ Ռուսական կայսրության պետական հուշամեդալով պարգևատրում էին այն անձանց, ովքեր ներկա էին եղել Ալեքսնադր II-ի սպանությանը։ Ստեղծվել է 1881 թվականի մարտի 12-ին Ալեքսանդր III-ի հրամանով։ 1881 թվականի մայսիսի 28-ին մեդալը փոխանցվում է զինված ուժերի գլխավոր շտաբին՝ ապագա պարգևատրումների համար   ։
(8562) 1995 SK53
(8562) , աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 28-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում ։
1881 թվականի մարտի մեկի մեդալ
Պարգևատրման կարգ
Մեդալը կապված է 1881 թվականի մարտի 1-ին Ալեքսանդր II-ի նկատմամբ կատարված ողբերգական մահափորձի հետ ։ Ըստ Ալեքսանդր II-ի եղբոր առաջարկի՝ Կովկասի իշխան Միխայիլ Նիկոլաևիչին ի սկզբանե պարգևատրել է 140 մեդալ ։ Մեդալն ստացել են՝
(8562) 1995 SK53
Միջին հեռավորությունը Արեգակից կազմում է 2,918489 ա. մ., առավելագույնը մոտենում է 2,5181 ա. մ. հեռավորության վրա և հեռանում 3,3189 ա. մ. ։ Արեգակի շուրջ մեկ ամբողջական պտույտ է կատարում 1821,11 երկրային օրվա ընթացքում, իր ուղեծրով շարժվելով միջինում 0,197682 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,62° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Պեկինի Շմիդտ-ԼԿՍ աստերոիդների ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
1881 թվականի մարտի մեկի մեդալ
Պարգևատրման կարգ
Հետևաբար, մեդալ ստացան․
Կրելու կարգ
Մեդալն ուներ կանթ շերտաձողիկին կամ ժապավենին ամրացնելու համար։ Մեդալը պետք է կրել կրծքին։ Ժապավենի տեսակը՝ եզակի ։
Կաստել Պլաջա դե Արո
Կաստել Պլաջա դե Արո (Castillo de Aro, Castell-Platja d'Aro, Castell-Platja d'Aro), մունիցիպալիտետ Իսպանիայում, մտնում է Ժիրոնա պրովինցիայի կազմի մեջ, Կատալոնիայի ինքնավար մարզում։ Մունիցիպալիտետը մտնում է Բաշ Էմպորդա համայնքի կազմի մեջ։ Զբաղեցնում է 21,74 կմ² տարածք։ Բնակչությունը 10445 մարդ է (2010 թվականի տվյալներով)։ Հեռավորությունը մինչև պրովինցիայի վարչական կենտրոն 35 կմ է։
Քաղաքի հովանավորն է Սանտ Իսիդրեն։
Արտաքին հղումներ
Կատեգորիա:Իսպանիայի քաղաքներ
Սվինեսունդի կամուրջ
Սվինեսունդի կամուրջ (Svinesundsbrua), կամուրջ Շվեդիայի և Նորվեգիայի սահմանին՝ Սվինեսունդ ծոցի Իդլե ֆյորդի վրայով։ Կամուրջը Е06 ավտոճանապարհի մաս է կազմում։ Կամրջի կառուցումից հետո այն դարձել է Շվեդիայի և Նորվեգիայի սահմանագծի ամենաարևմտյան անցակետը։ Ներկայումս կամրջով օրական անցնում է մոտ 15.000 ավտոմեքենա։
Պատմություն
Նախկինում երկու երկրների միջև հաղորդակցությունն իրականացվում էր Սվինեսունդի հին կամրջով, որը կառուցվել էր 1946 թվականին։ Նոր կամրջի կառուցման անհրաժեշտությունը ծագել է ավտոմեքենաների հոսքի մեծացման պահանջով։
Կամուրջը կառուցվել է 2003-2005 թվականներին։ Կամրջի բացումը տեղի է ունեցել 2005 թվականի հուլիսի 10-ին։ Բացման արարողությանը, որը համընկել է Նորվեգիայի անկախության 100-ամյա հոբելյանին, ներկա են գտնվել Նորվեգիայի արքա Հարալդ V-ը և Շվեդիայի արքա Կառլ XVI Գուստաֆը։ Երկու միապետները հանդիպել են նոր կամրջի մեջտեղում՝ որպես երկու երկրների բարեկամության նշան ։
Կամրջի կառուցման ծախսերը Շվեդիան և Նորվեգիան բաժանել են 40:60 հարաբերությամբ։ Կամրջի ընդհանուր արժեքը կազմել է 60 միլիոն եվրո, շահագործման ժամկետը 20 տարի է։ Կամրջով անցումը վճարովի է։ Արժեքը կազմում է մարդատար ավտոմեքենաների համար 20 նորվեգական կրոն, 3.5 տ և ավելի քաշով մեքենաների համար՝ 100 կրոն, իսկ մոտոցիկլետների և մոպեդների համար անցումն անվճար է ։
Կամրջի կոնստրուկցիան
Թռիչքաձև կառույցը մետաղական երկու հենարան է ներկայացնում, որը հենվում է երկաթբետոնե կամարին՝ ֆյորդի հետ կազմելով 60-մետրանոց աղեղ։ Կամրջի ստորին հատվածը՝ 55×70 մ չափերով, ապահովում է ստանդարտ չափերի նավերի անցումը։ Կամրջային 4 հենարան է կառուցված շվեդական և 1 հենարան նորվեգական ափին։
Կամրջի կամարն ունի 1150 մ թեքության աստիճան, իսկ կենտրոնական թռիչքը 247.3 մ է։ Կամարի պատերի հաստությունը տատանվում է մեկ մետրից մինչև 0.4 մ։ Մետաղական ամրանների քաշը տատանվում է 100-150 կգ/մ³, բետոնի քաշը կենտրոնում 400 կգ/մ³ է, իսկ կամարի լայնությունը այդ հատվածում հասնում է 5 մ-ի ։
Կամրջի երկեւ հենարանները հենվում են ժեռուտ հիմքին, և միայն շվեդական կողմի մեկ հենարանը հենվում է ցցահենարանային հիմքին։ Դրանք կառուցված են 20 մետր երկարությամբ երկաթբետոնե ցցահենարանից, որը արտաքինից պատված է 60 մմ հաստությամբ բետոնով։ Կամրջի կոնաձև հենարանները՝ 7,9×2,9 մ չափերով, ունեն 1.8% թեքություն։ Նրանց բարձրությունը 10.6-47 մ է։
Կամրջի շինարարությունը
Շինարարական աշխատանքները հիմնականում իրականացրել է գերմանական Bilfinger Berger ընկերությունը ։ Կամարի բետոնապատման աշխատանքներն իրականացրել է ավստրիական Doka ընկերությունը, որը հատուկ այս կամրջի համար նախատեսված մեխանիզմ է օգտագործել։ Բետոնապատման աշխատանքները կամարի կոնաձև թեքության պատճառով ընթացել են 5.5 մ հատվածներով։
Ամեն հատված պատվել է 50-100 մ³ բարձրորակ բետոնով (շվեդական ստանդարտով՝ К70, գերմանական ստանդարտով՝ В75), որը տեղ է հասցվել հատուկ ամբարձիչ մեքենաներով։ Չնայած ցածր ջերմաստիճաններին (մոտ՝ −20 °C)՝ աշխատանքները չեն դադարել անգամ ձմռանը, քանի որ բետոնի զանգվածը տաքացվում էր մինչև +15 °C:
704 մ երկարությամբ հենասյուների համար պահանջվել է 7.500 տ մետաղ։ Դրանք մատակարարվել են Ռոստոկ քաղաքից 26 մ երկարությամբ և 85 տ քաշով հատվածներով՝ տեղ հասցվելով հատուկ ավտոտրանսպորտով։ Հենասյուների մոնտաժումն իրականացվել է հատվածաբար։
Արտաքին հղումներ
Կատեգորիա:Սահմանային կամուրջներ Կատեգորիա:Շվեդիայի կամուրջներ Կատեգորիա:Նորվեգիայի կամուրջներ
Վրաստանի գյուղատնտեսական համալսարան
Վրաստանի գյուղատնտեսական համալսարան (საქართველოს აგრარული უნივერსიტეტი), վրացական մասնավոր բուհ, որը հիմնադրվել է 1929 թվականին, Վրաստանի միակ գյուղատնտեսական բուհն է։
Համարվում է Վրաստանի արագ զարգացող բարձրագույն ուսումնական հաստատություններից մեկը։ 2018 թվականին ընդունվածների միջին բալերով համալսարանն զբաղեցրել է երկրորդ տեղը Վրաստանի մոտ 60 համալսարանների մեջ։ Գյուղատնտեսական համալսարանի գործընկերն են հանդիսանում Եվրոպայի, Ամերիկայի և Ասիայի շուրջ 13 համալսարաններ, ինչը թույլ է տալիս ուսանողներին մասնակցել միջբուհական փոխանակման ծրագրերին ։ Համալսարանում կրթությունն իրականցվում է բակալավրական, մագիստրոսական և դոկտորական ծրագրերով։
Համալսարանի կազմում կա երեք ֆակուլտետ՝ Հասցեն՝ Վրաստան, 0131, Թբիլիսի, Դավիթ Աղմաշենեբելու ծառուղի, 240 ։
Պատմություն
1917 թվականին Պոլիտեխնիկական ինստիտուտի գյուղատնտեսական բաժանմունքում աշխատել է երկու ֆակուլտետ՝ գյուղատնտեսական և անտառնտեսային։ 1919 թվականին Պետական համալսարանում բացվել է գյուղատնտեսական ֆակուլտետ, որի հիման վրա 1921 թվականին ձևավորվել է գյուղատնտեսագիտության ֆակուլտետը։
1929 թվականին Թբիլիսիի պետական համալսարանի գյուղատնտեսագիտության ֆակուլտետի հիմքի վրա ստեղծվել է Վրաստանի գյուղատնտեսական համալսարանը։
1932 թվականին Գյուղատնտեսական համալսարանում առանձնացվել է կենդանաբանական ֆակուլտետը և դրա բազայի վրա ստեղծվել է Անասնաբուժական կենդանաբուծական ինստիտուտը, որը 1959 թվականին հանձնվել է Վրաստանի անասնաբուժական հետազոտությունների ինստիտուտին և ստացել է Կենդանաբուծական-անասնաբուժական ուսումնահետազոտական ինստիտուտ անվանումը։
1970 թվականի դրությամբ Գյուղատնտեսական համալսարանում գործել են հետևյալ ֆակուլտետները՝ գյուղատնտեսագիտական, պտղաբուծության, խաղողագործության և գյուղատնտեսական մթերքների տեխնոլոգիաների, շերամապահության, տնտեսագիտական, անտառտնտեսության, գյուղատնտեսության մեխանիզացիայի և էլեկտրիֆիկացիայի, հեռակա և գյուղատնտեսության մասնագետների որակավորման բարձրացման ֆակուլտետ։
1999 թվականին բուհն ստացել է Վրաստանի պետական կենդանաբանական և անասնաբուժական ակադեմիա անվանումը։ 2003 թվականին կոչվել է Վրաստանի պետական կենդանբանական-անասնաբուժական համալսարան։ Հետագայում այնտեղ է ներառվել Բաթումի համալսարանի գյուղատնտեսական ֆակուլտետի մի մասը, ինչպես նաև տեղական հիմնարկություններ և ինքնուրույն բաժանմունքներ, որից հետո 2011 թվականից սկսել է կոչվել Վրաստանի գյուղատնտեսական համալսարան։
1946 թվականին Վրաստանի գյուղատնտեսական համալսարանը պարգևատրվել է Աշխատանքային կարմիր դրոշի շքանշանով, ինչին արժանացել են ԽՍՀՄ որոշ բուհեր։
2016 թվականի օգոստոսից բուհի ռեկտորն է Վախթանգ (Վաթո) Լեժավան ։
Առաքել Սարուխան
Առաքել Զատիկի Սարուխանյան, հայ պատմաբան, բանասեր, գրող, հասարակական գործիչ։
Ավարտել է Կոստանդնուպոլսի Վիեննայի Մխիթարյանների վարժարանը, աշակերտել Արսեն Այտընյանին։ Վերադառնալով հայրենիք, զբաղվել է մանկավարժական աշխատանքով։ 1894-1911 թվականներին եղել է Ալեքսանդր Մանթաշյանի նավթարդյունաբերական և առևտրական ընկերության լիազոր ներկայացուցիչը (ապա՝ լիազոր վարիչը) Բաթումում, Բաքվում, Թիֆլիսում, Պետերբուրգում, իսկ 1911-1917 թվականներին՝ մի շարք օտարերկրյա նավթարդյունաբերական ընկերությունների լիազոր։